અમેરિકામાં ગુજરાતીઓ પર હુમલા થવાની ઘટનામાં વધારો થતો જાય છે. અમેરિકાના બર્લિનમાં વધુ એક ગુજરાતી યુવાનની હત્યા કરવામાં આવી છે. છેલ્લા 7 વર્ષથી અમેરિકાના બર્લિનમાં રહેતા અને મૂળ રાજકોટ જિલ્લાના ધોરાજી તાલુકાના પ્રતિક કાળીદાસ જાગાણી નામના યુવાનની ગોળી મારીને હત્યા કરવામાં આવી છે. પ્રતિક માતા-પિતાનું એકમાત્ર સંતાન હતો. જુવાનજોધ પુત્રની હત્યા થતાં ધોરાજીમાં રહેતા તેના પરિવારજનો પણ ગમગીન છે.